《送马善徵致仕还吴》
明代·郑岳

君去洞庭何处住，海门迢递接东瓯。湖田岁熟收粳稻，烟渚秋高弄钓舟。

漫说孔明无将略，早知若水是仙流。浮生万事何时尽，都把閒情付白鸥。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。